Държавен вестник, бр. 4, 2020 г., стр. 37

БРОЙ  4	
Д Ъ Р Ж А В Е Н  В Е С Т Н И К 	
СТР.  37  
прекрати Споразумението, изпратено посред­
ством дипломатически канали не по-късно от 
90 дни преди изтичането на съответния срок. 
Прекратяването на настоящото Споразумение 
няма ефект върху вече започнали или в процес 
на изпълнение програми и проекти.
Настоящото Споразумение е подписано в 
Рамалла на 16 декември 2019 г. в два ориги­
нални екземпляра на английски език, в които 
всички текстове са автентични.
Член 10
Компетентните органи, определени да 
прилагат и съблюдават спазването на раз­
поредбите на настоящото споразумение, са 
Националният статистически институт на 
Република България и Централното статис­
тическо бюро на Палестина.
За Националния ста­
тистически институт на 
Република България:
Сергей Цветарски,
председател
За Централното ста­
тистическо бюро на 
Палестина:
Ола Ауад,
председател
21
МИНИСТЕРСТВО
НА МЛАДЕЖТА И СПОРТА
МЕМОРАНДУМ
за разбирателство между Министерството на 
младежта и спорта на Република България 
и Министерството на младежта и спорта 
на Република Сърбия за сътрудничество в 
областта на младежта и спорта
(Одобрен с Решение № 678 от 14 ноември 2019 г. 
на Министерския съвет. В сила от датата на 
подписването му – 13 декември 2019 г.)
Чрез настоящия Меморандум Министер­
ството на младежта и спорта на Република 
България и Министерството на младежта и 
спорта на Република Сърбия (наричани по-
долу „Страните“),
Основавайки се на поддържането на при­
ятелски и близки отношения между двете 
държави,
С цел укрепване и развитие на приятел­
ските отношения чрез спорта и младежта в 
полза на двете Страни, придържайки се към 
националните законодателства, прилагани в 
двете Страни,
Се споразумяха за следното:
Член 1
Страните изразяват своето желание да 
продължат сътрудничеството в областта на 
младежта и спорта в рамките на своите пра­
вомощия и компетенции, като приоритетно 
насърчават обмена на опит във:
1. институционалното сътрудничество;
2. областта на науката и технологиите, 
приложени към спорта;
3. спортната медицина;
4. борбата срещу негативните явления в 
спорта;
5. организирането на спортни мероприятия;
6. обучението на спортни специалисти;
7. програми за подкрепа и насърчаване на 
спорта за хора с увреждания;
8. областта на жените и спорта;
9. спортната инфраструктура;
10. спортния туризъм и младежкия обмен;
11. обмена на опит в младежките политики, 
проекти и програми.
Член 2
В духа на сътрудничество долуподписани­
те Страни се съгласяват на следните форми 
на сътрудничество в сферата на младежта и 
спорта:
1. Да събират информация и да обменят 
виждания в областта на младежта и спорта по 
въпроси от взаимен интерес чрез консултации.
2. Да обменят опит и информация относно 
дейности, свързани със спорта за всички и 
спорта за учащи.
3. Да осигуряват информация на базата на 
опит, придобит при проектирането, изгражда­
нето и управлението на спортни съоръжения.
4. Да обменят информация чрез периодични 
и други публикации, свързани с младежки и 
спортни въпроси от общ интерес.
5. Да подпомагат обмена на дейности чрез 
различните национални младежки и спортни 
организации.
6. Да насърчават и да способстват участие­
то на делегации от двете Страни в спортни 
и младежки прояви, организирани съответно 
в Република България и Република Сърбия.
7. Да подпомагат Министерството на мла­
дежта и спорта на Република Сърбия при 
присъединяването на Сърбия към Европей­
ския съюз.
8. Да извършват обмен на опит, свързан с 
младежки програми и проекти.
9. Да извършват обмен на спортни специ­
алисти и експерти с цел взаимно обучение и 
обмен на опит.
10. Да си сътрудничат в обучението на 
персонала за технически, професионални и 
административни функции в сферата на спорта.
11. Да предоставят информация за участие в 
семинари, конгреси и други срещи в областта 
на младежта и спорта, които е възможно да 
бъдат проведени в някоя от Страните.
12. Да си сътрудничат в борбата срещу 
допинга в спорта, включително подпомагане 
на допинг тестването.
Член 3
Страните ще си разменят визити на пред­
ставители на националните институции с цел 
укрепване на сътрудничеството в областта на 
спортния туризъм и младежкия обмен, които 
ще участват в спортни и младежки прояви, 
организирани от някоя от Страните, с цел 
обмен на опит и насърчаване на развитието 
в областта на спортния туризъм и младежкия 
обмен в двете държави.